Francisco Palaviccini

Francisco Palaviccini 
Francisco Palaviccini kaj tiktukeytiat "Paquito" Palaviccini, nesik ka Siwatewakan tik ne tunal se pual chikwey pal ne metzti ume tik ne shiwit se shikipil chiknawi tzunti majtakti ume (28/02/1912), wan mikik ka Kuskatan tik ne tunal se pual nawi pal ne metzti yey tik ne shiwit se shikipil chiknawi tzunti nawi pual kashtul se (24/03/1996). Yaja takwikaliswawasuaniCompositor. wan takwikaniCantante. katka.

 Itunal Ichtaka 
Ne itatanoy kipanultij ne itzuntukey Palaviccini, kaj nesik ka Nápoles se takutun ipal italyu Italia wan walaj ka Kuskatan, kiajkaw ne itechan, ken ujukseuk ejekunimet kaj wajlaket wejwejka wan nakaket ka Kuskatan katka.

 Tay mumachtij? 
Yaja mumachtij pal muchiwa violintzutzunaniViolinista. wan mumachtij pal muchiwa takwikalisamatachianiLeedor de música (solfeo). iwan iteku, yaja sonchiwani katka, wan mumachtij pal muchiwa takwikalisamatachiani tik ne Conservatorio Nacional de El Salvador tik ne shiwit se shikipil chiknawi tzunti se pual yey (1923), wan mumachtij pal muchiwa takwikaliswawasuani ka Kwawtemalan tik ne Conservatorio Nacional Germán Alcántara tik ne shiwit se shikipil chiknawi tzunti se pual chikwey (1928) nusan mumachtij tik ne Academia "Ignacio Acevedo" ka La Habana, se takutun ipal italyu Cuba tik ne shiwit se shikipil chiknawi tzunti se pual majtakti nawi (1934).

 Itekiw 
Yaja mukwepki ka Kuskatan intzalan ne shiwit se shikipil chiknawi tzunti ume pual majtakti (1950) wan ne shiwit se shikipil chiknawi tzunti ume pual kashtul nawi (1959), pal muchiwa ne takwikalis tatuktianiDirector musical. pal ne "Orquesta Internacional Polío". Yaja kichiwa "Los Palaviccinis" tik ne shiwit se shikipil chiknawi tzunti yey pual (1960) katka. Yaja nusan ne takwikalis tatuktiani pal ne "Orquesta de la Universidad de El Salvador" intzalan ne shiwit se shikipil chiknawi tzunti yey pual majtakti (1970) wan ne shiwit se shikipil chiknawi tzunti yey pual majtakti yey (1973), wan nemik inwan “Bossa” tik ne shiwit se shikipil chiknawi tzunti nawi pual ume (1982) katka.

Palaviccini kichiwa ne "Xuc", ne son kenha ijikman. Itajtakwikalis: "Adentro Cojutepeque", "El Xuc", "El Carnaval en San Miguel", "Santa Ana mía", "El Café de mi tierra", "Usulután" wan "Cocotero Sonsonateco".

Kimakaket ne takulis "Hijo Meritísimo de El Salvador" tik ne shiwit se shikipil chiknawi tzunti nawi pual majtakti ume (1992).

 YajyawaltakwikalisDiscos de música. 

 Inwan Orquesta Internacional Polío 

 "El Xuc" (Se shikipil chiknawi tzunti yey pual ume / 1962)
 "¡Que Siga La Fiesta!" (Se shikipil chiknawi tzunti yey pual ume / 1962)
 "Ten Cuidado" (Se shikipil chiknawi tzunti yey pual majtakti se / 1971)

 Inwan Los Palaviccinis 

 "Bouquet de Melodías" (Se shikipil chiknawi tzunti yey pual yey / 1963)

 Ipanpa Ini 

 Ijilpika 
https://es.wikipedia.org/wiki/Francisco_Palaviccini

https://es.wikipedia.org/wiki/Xuc

https://es.wikipedia.org/wiki/El_Xuc